CELEX: 22019D0751
Language: et
Date: 2017-07-07 00:00:00
Title: EMP Ühiskomitee otsus nr 144/2017, 7. juuli 2017, millega muudetakse EMP lepingu XI lisa „Elektrooniline side, audiovisuaalteenused ja infoühiskond“ [2019/751]

16.5.2019   
               
               
                  ET
               
               
                  Euroopa Liidu Teataja
               
               
                  L 128/44
               
            
         EMP ÜHISKOMITEE OTSUS
         nr 144/2017,
         7. juuli 2017,
         millega muudetakse EMP lepingu XI lisa „Elektrooniline side, audiovisuaalteenused ja infoühiskond“ [2019/751]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 12. juuli 2016. aasta rakendusotsus (EL) 2016/1250 isikuandmete kaitse piisavuse kohta ELi-USA andmekaitseraamistikus Privacy Shield vastavalt Euroopa Parlamendi ja nõukogu direktiivile 95/46/EÜ (1).
                  
               
                     (2)
                  
                  
                     Seetõttu tuleks EMP lepingu XI lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XI lisa punkti 5ep (komisjoni rakendusotsus 2013/65/EL) järele lisatakse järgmine punkt:
            
                        „5eq.
                     
                     
                        32016 D 1250: komisjoni 12. juuli 2016. aasta rakendusotsus (EL) 2016/1250 isikuandmete kaitse piisavuse kohta ELi-USA andmekaitseraamistikus Privacy Shield vastavalt Euroopa Parlamendi ja nõukogu direktiivile 95/46/EÜ (ELT L 207, 1.8.2016, lk 1).“
                     
                  
         
            Artikkel 2
            Rakendusotsuse (EL) 2016/1250 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 8. juulil 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 7. juuli 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 207, 1.8.2016, lk 1.
         
            (*1)  Põhiseadusest tulenevaid nõudeid ei ole nimetatud.
      
      
         
            Lepinguosaliste ühisavaldus otsuse nr 144/2017 kohta, millega inkorporeeritakse lepingusse komisjoni rakendusotsus (EL) 2016/1250 isikuandmete kaitse piisavuse kohta ELi-USA andmekaitseraamistikus Privacy Shield vastavalt Euroopa Parlamendi ja nõukogu direktiivile 95/46/EÜ.
            Rakendusotsuses (EL) 2016/1250 on sätestatud, et seoses töösuhte raames kogutud personaliandmete töötlemisega või organisatsiooni puhul, mis on vabatahtlikult nõustunud andmekaitseasutuste (DPAde) järelevalvele alluma, peavad ELi-USA andmekaitseraamistiku põhimõtete järgimist kinnitanud organisatsioonid täitma Euroopa andmekaitseasutuste soovitusi. Nõuanded edastatakse liidu tasemel moodustatud mitteametliku DPAde paneeli kaudu vastavalt DPAde pädevusele oma töö korraldamisel ja omavahelisel koostööl.
            Selliste juhtumite puhul, mis kuuluvad Ameerika Ühendriikide Privacy Shield ombudsmani pädevusse, suunatakse üksikisikute kaebused ja edasised teadaanded edasi läbi ELi keskse üksikisikute kaebuste käsitlemise organi, mis koosneb liidu DPAdest.
            Lepinguosalised lepivad kokku, et DPAde osalemine sellistes organites on vajalik selleks, et võtta arvesse nimetatud asutuste pädevust vaadata läbi kõigi isikute esitatud avaldused nende õiguste ja vabaduste kohta seoses isikuandmete töötlemisega ning et kasutada neile direktiiviga 95/46/EÜ antud uurimis- ja sekkumisvolitusi.
            Direktiiv 95/46/EÜ on inkorporeeritud EMP lepingusse ja seega on EFTA riigid kohustatud tagama, et nende DPAd täidaksid täies mahus oma järelevalvevolitusi, sealhulgas seoses isikuandmete edastamisega kolmandatesse riikidesse. Lepinguosalised lepivad kokku, et EFTA riikide DPAdel peaks olema võimalik osaleda mitteametlikus DPAde paneelis ja üksikisikute kaebuste käsitlemise ELi organis, millele on osutatud ELi-USA andmekaitseraamistikus Privacy Shield, tagamaks järelevalvetavade lähenemine ning üksikisikute õiguste ja vabaduste ühesugune kaitse kõikjal EMPs.
            Rakendusotsuse (EL) 2016/1250 sätete kohaselt on ELi andmesubjektidel võimalik selliste allesjäänud nõuete puhul, mida ei ole lahendatud asjaomase organisatsiooniga konsulteerides või siis andmesubjekti DPA või Ameerika Ühendriikide kaubandusministeeriumi kaasamise kaudu, kasutada viimase võimalusena kaebuste käsitlemise mehhanismi (Privacy Shield Panel). Privacy Shield Panel koosneb vahekohtunikest, kelle pooled valivad Euroopa Komisjoni ja USA kaubandusministeeriumi koostatud vahekohtunike loetelust.
            Lepinguosalised lepivad kokku, et komisjon küsib EFTA riikidelt vahekohtunike loetelu kohta nõu ja võtab kõnealuste vahekohtunike määramisel EFTA riikide arvamust arvesse.